Lyhyt vastaus on 'kyllä'. Laadukas pelihiiri tekee todellisen pesäeron tavalliseen tietokoneen tai läppärin tarjoamaan kokemukseen. Laadukas lisälaite tuntuu kätesi jatkeelta, ei vain välillä kliksuteltavalta roinakkeelta. Nopea ja tarkka käyttökokemus näkyy suorituksissasi, joten se voi hyvinkin ratkaista tasaisen väännön verkkopelin taistossa toista pelaajaa vastaan.
Pelihiirien lyhyempi vasteaika tuntuu käytössä välittömästi. Kursori liikkuu nopeammin ja tarkemmin, jolloin esimerkiksi tähtääminen on helpompaa. Jo keskitasoinen pelihiiri on täysin eri planeetalta tavalliseen toimistohiireen nähden.
Mikä parasta, hyvän pelihiiren ei tarvitse olla kallis. Osa tämänkin listan malleista on tyyriitä, mutta useat valmistajat tarjoavat myös keskihintaisia ja edullisia vaihtoehtoja. Nämä ovat hyvä tapa tutustua pelihiiriin ilman koko säästötilin tyhjentämistä.
Monet PC-pelaajat vannovat johdollisten hiirien nimeen, mutta kyseessä on lähinnä tottumiskysymys. Langattoman hiiren viive voi toki aiheuttaa päänvaivaa kilpailullisessa moninpelissä, mutta erityisesti tarinavetoisia yksinpelejä pelaavat eivät tästä kärsi lainkaan. Langattoman pelihiiren ostajien kannattaa kuitenkin perehtyä akkukestoon. Se nimittäin harmittaa, kun virta loppuu kesken pelisession.